**HRVATSKI JEZIK, prof. Slavka Ban**

Četvrtak, 7.5.2020.

**Odjel 31**

Musa Ćazim Ćatić: Herceg-Bosni, Matošu

Danas ćemo upoznati bosansko-hercegovačkog pjesnika s prijelaza iz 19. u 20. stoljeće (vrijeme moderne). Dobit ćete u privitku najbitnije podatke o njegovom životu i djelu i dvije pjesme.

Zadatci:

Pročitati izražajno pjesmu Herceg-Bosni (dva puta) pa odgovoriti na pitanja:

1. Kojoj vrste lirskih pjesama pripada ova pjesma?
2. U kojem razdoblju su hrvatski pjesnici s romantičarskim zanosom pisali domoljubne pjesme (domovinu nazivali majkom, veličali njene prirodne ljepote, povijest, kulturu)?
3. Kojim pjesničkim slikama pjesnik izražava domoljublje?
4. Koji je najjači dokaz njegove ljubavi prema domovini?

Pročitati izražajno pjesmu Matošu (dva puta).

Odgovoriti na pitanja:

1. U kakvom obliku je napisana pjesma?
2. Što je povod nastanku pjesme (vidi godinu ispod pjesme)?
3. Kako pjesnik doživljava Matošev udes?
4. U čije ime Ćatić piše (u kojem licu i broju je pjesma ispjevana)?
5. Prepoznaj naslove Matoševih djela koje je Ćatić uklopio u svoju pjesmu.
6. kakva su pjesnikova osjećanja i kojim stilskim sredstvima su izražena?